Ağacəri (dəqiqləşdirmə)

Ağacəri eli — Azərbaycan türklərinin ellərindən biri. Hazırda əsasən İranda (Cənubi Azərbaycan ərazisində də həmçinin) yaşayırlar; Azərbaycan Respublikası ərazisində yaşayan əhalinin cüzi bir qisminin əsli də bu elə gedib çıxır.
 Akasirlər — qədim qaynaqlarda adı Avropadakı hunlarla əlaqədar olaraq çəkilmiş bir tayfa; bir çox tarixçi onların adının ağacəri tayfasıyla bağlı olduğu fikrindədir.
 Ağacəri elinin Anadolu türklərinin tərkibində olan hissəsi Ağaçeri və ya daha yayqın olaraq Tahtacılar (Taxtaçılar) olaraq tanınırlar. Onlar əsasən Türkiyənin cənub, cənub-qərb və qərb bölgələrində, habelə Adana, Mərsin, Antalya, Denizli, İsparta, Burdur, Muğla, Aydın, İzmir, Manisa, Balıkəsir və Çanaqqala kimi bölgələrdə yaşayırlar.

 Yaşayış məntəqələri, inzibati ərazi vahidləri və toponimlər 

 Azərbaycan 

 Ağacəridağ — Tovuz rayonunda yerləşən dağ (bəzi qaynaqlarda vaxtilə indiki Tovuz rayonunun ərazisində Ağacəri adında bir kəndin də mövcud olması qeyd edilir; qaynaqların birində bu adlı kəndin Çar Rusiyası dövründə (19-cu əsr) Tiflis quberniyasının Qazax qəzası ərazisində yerləşdiyi qeyd olunur).

 Ermənistan 

 Ağacəri (digər adı Tantaq) - vaxtilə Osmanlı İmperiyasının müvəqqəti (1583–1604-cü illər arası mövcud olmuş) Rəvan əyalətinin Qarni (Gərni) nahiyəsində qeyd olunmuş kənd adı. Ehtimalən həmin kənd günümüzədək çatmayıb və artıq mövcud deyildir.

 İran 

Ağacəri — Şərqi Azərbaycan ostanındakı Əcəbşir şəhristanının Qalaçay bəxşinin Dizacrud-i Şərqi dehistanında yerləşən kənd.
Ağcarud (tarixi adı Ağacəri) — Şərqi Azərbaycan ostanındakı Həştrud (Sərəskənd) şəhristanının Mərkəzi bəxşinin Qaranqu dehistanında yerləşən kənd.
Ağacəri (Marağa) —  — Şərqi Azərbaycan ostanındakı Marağa şəhristanının Mərkəzi bəxşinin Saracu-i Şimali dehistanında yerləşən kənd.

Ağacəri — Qərbi Azərbaycan ostanındakı Şahindej (Sayınqala) şəhristanının Mərkəzi bəxşinin Holasu dehistanında yerləşən kənd.
 Ağacəri — Zəncan ostanındakı Xudabəndə şəhristanının Mərkəzi bəxşinin Socasrud dehistanında yerləşən kənd.
Aqçəri (Ağacəri adının təhrifi) — Qəzvin ostanındakı Abyek şəhristanının Mərkəzi bəxşinin Ziyaran dehistanında yerləşən kənd.
 Ağacəri — Kürdüstan ostanındakı Divandərə şəhristanının Mərkəzi bəxşinin Hövmə dehistanında yerləşən kənd.
 Ağacəri şəhristanı — Xuzistan ostanının 26 şəhristanından biri.
 Ağacəri (digər adı Ağacəri-i Zeydun) — Xuzistan ostanının Ağacəri şəhristanında şəhər və oranın inzibati mərkəzi.

 İstinadlar